Mod sin fars vilje indtrådte han nu i [[Augustinerordenen|augustinereremitternes]] [[kloster]] i Erfurt for at sætte alle sine kræfter ind på sin [[sjæl]]s [[frelse]].<ref>Leif Grane: Martin Luther i Den Store Danske, Gyldendal. Hentet 27. november 2018 fra http://denstoredanske.dk/index.php?sideId=119131</ref> Klostret tilhørte en reformeret gren af augustinereremitterne, en af senmiddelalderens strengeste [[Tiggermunk|tiggerordener]].<ref>[https://snl.no/augustinereremitter augustinereremitter – Store norske leksikon<!-- Botgenereret titel -->]</ref> Den havde et tæt samarbejde med byens universitet, så klosterledelsen bestemte, at Luther skulle fortsætte sine studier og fordybe sig i teologi. Luther tilbragte henved ti år i Erfurt, hvor universitetet var et centralt miljø for senmiddelalderens teologi, især ''via moderna'' og [[Gabriel Biel]]s strenge teologi. Efter prøvetiden modtog han præstevielse i Mariakirken den [[4. april]] [[1507]] af hjælpebiskoppen af [[Mainz]], [[Johann Bonemilch von Laasphe]], som boede i Erfurt. Den [[2. maj]] fejrede han sin første messe i augustinereremitternes kloster.
Filosofi Religion Historie Walhalla